Publication: Magyar Közlöny
Issue: MK-2000-46 (Year: 2000, Number: 46)
Era: 1990-2004
Section: [Melléklet a 20/1994. (XI. 15.) NM rendelethez]
Paragraph Index: 119

d) Szakdolgozat készítése és annak elfogadása: A diplomamunka egyaránt lehet az irodalom kritikus áttanulmányozásán alapuló 20—40 oldalas esszé vagy önálló kutatás eredménye. Tudományos szempontból általában értékesebb a kutatómunkán, önálló kísérleteken vagy megfigyelésen alapuló diplomamunka, melyben saját kutatási eredményeit tudja a hallgató bemutatni. Elfogadható az önálló kutatást nem tartalmazó szakdolgozat is, ha az bizonyítja, hogy a hallgató kritikus szemmel tanulmányozta a fellelhető szakirodalmat és képes volt a sokszor eltérő nézetekből átfogó világos képet formálni. Ezzel megbízható és pontos információt (forrást) ad azok számára, akik az adott kérdéssel mélységében még nem foglalkoztak. (A szakdolgozat leadásának határideje a VI. félév szakmai gyakorlat utolsó előtti hete, minősítését a gyakorlati vizsga osztályzatába kell beszámítani.)

Source: https://magyarkozlony.hu/hivatalos-lapok/0ccbb64ec94ebd85f1719c39190972a33a8c9f79/dokumentumok/a6bbca2e2ab03b44e902c8a22391a33f39c957d6/letoltes